Diari Oficial de la Generalitat Valenciana


Sumari del DOGV 2500, del 04-05-1995 (1995/834561)

RESOLUCIÓ de 23 de març de 1995 de la Universitat d'Alacant per la qual es convoca un concurs oposició per a cobrir places vacants en la plantilla del personal laboral.
------------------------------------------------------------------------------------------------------------------------------------------------------------------------

### Dades del document

Número de DOGV
:   2500

Data del DOGV
:   04-05-1995

Secció del DOGV
:   AUTORITATS I PERSONAL

Número del document
:   1995/834561


Data del document
:   23-03-1995

Organisme emissor
:   Universitat d'Alacant

Tipus de document
:   Resolució

RESOLUCIó de 23 de març de 1995 de la Universitat d'Alacant per la qual es convoca un concurs oposició per a cobrir places vacants en la plantilla del personal laboral.   
En compliment del que disposen l'estatut d'aquesta Universitat, aprovats pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), i el Conveni Col·lectiu de Personal Laboral de les Universitats Públiques de la Comunitat Valenciana, i a fi d'atendre les necessitats de personal d'Administració i Serveis.  
Aquest Rectorat, per les competències que li atribueix l'article 18 de la Llei 11/1983, de Reforma Universitària, en relació amb l'article 3.e) d'aquesta, com també l'Estatut de la Universitat, acorda convocar proves selectives per a ingressar en la plantilla laboral de la Universitat d'Alacant, segons les següents:  
   
Bases de convocatòria  
   
1. Normes generals  
1.1 Es convoquen proves selectives per a cobrir les places descrites en l'annex I pel sistema general d'accés lliure. Del total de les places es reservarà un 3 per cent per a persones amb un grau de discapacitats igual o superior al 33 per cent, segons la disposició addicional dinovena de la Llei 23/1988, de 28 de juliol, de modificació de la Llei de Mesures per a la Reforma de la Funció Pública. En aquest sentit, queda reservada d'una plaça.  
1.2 A aquesta convocatòria s'aplicaran l'Estatut de la Universitat d'Alacant, el Conveni Col·lectiu de Personal Laboral de les Universitats Valencianes, i la normativa de caràcter general aplicable directament o supletòriament.  
2. Procediment de selecció   
2.1 El procediment de selecció del personal es farà amb el sistema de concurs oposició, segons es descriu en l'annex II.  
2.2 La puntuació final dels aspirants serà la suma de les qualificacions obtingudes en les fases superades de l'oposició i en l'aplicació del barem descrit per a la fase del concurs.  
La proposta de nomenament com a personal laboral de la UA recaurà en els aspirants que, obtinguda la puntuació final, ocupen llocs fins al nombre de vacants que s'hagen oferit.  
2.3 En el concurs es valoraran exclusivament els mèrits i les circumstàncies documentals justificades pels candidats en el moment de presentar la sol·licitud, d'acord amb el barem següent:   
a) Mèrits acadèmics: es valorarà la titulació acadèmica superior amb 0,5 punts.  
b) Experiència professional: es valorarà fins a un màxim de 2 punts l'experiència professional dels aspirants. Es considerarà de manera preferent la faena feta en funcions semblants a les inherents al lloc de treball, 0,5 punts per any, o en funcions relacionades amb aquest, 0,2 punts per any.  
c) Coneixements de valencià: fins a un màxim de 0,25 punts el nivell oral, i fins a 0,50 la resta de nivells, sempre acreditats per la Junta Qualificadora de Coneixements de Valencià.  
2.4. Quan hagen superat el procés selectiu, els aspirants seleccionats han de passar satisfactòriament el període de prova reglamentari establert per a obtenir el nomenament definitiu.  
3. Requisits dels candidats  
3.1 Per a ser admesos en les proves selectives, els aspirants han de reunir els requisits següents:  
3.1.1 Tenir la nacionalitat d'algun dels estats membres de la Unió Europea.  
3.1.2 Haver fet 18 anys.   
3.1.3 Tenir el certificat d'escolaritat.   
3.1.4 No tenir una malaltia o una discapacitat que li impedesca l'exercici de les funcions públiques.  
3.1.5 No haver estat separat amb un expedient disciplinari del servei de qualsevol de les administracions públiques ni estar inhabilitat per al desenvolupament de les funcions corresponents.   
3.2 Tots els requisits enumerats en la base 3.1 s'han de tenir el dia que acabe el termini de presentació de sol·licituds i mantenir-los fins al moment de l'ingrés com a personal laboral fix.  
4. Sol·licituds   
4.1 Els qui vulguen presentar-se a aquestes proves selectives han de fer-ho constar en una instància que els facilitarà gratuïtament el Servei de Recursos Humans de la Universitat d'Alacant. A la instància s'ha d'adjuntar una fotocòpia del DNI, una altra de l'expedient personal detallat i també la documentació que justifique tot el que s'exposa.  
4.2 La presentació de sol·licituds s'ha de fer en el Registre General de la Universitat d'Alacant (edifici de Gerència I), en el termini de 20 dies naturals comptadors des del següent al de la publicació d'aquesta convocatòria en el Diari Oficial de la Generalitat Valenciana. S'ha d'adreçar al Rectorat de la Universitat d'Alacant. També es poden usar les vies establertes en l'article 38.4 de la Llei 30/1992 de 26 de novembre.  
4.3 Els drets d'examen, que són 1.000 pessetes, s'han d'ingressar en l'oficina de la CAM, situada en la Universitat (entitat 2.090, oficina 3.191, c/c 0540004/64).  
La sol·licitud ha d'adjuntar una còpia segellada que acredite el pagament dels drets d'examen. Si l'aspirant no adjunta aquesta còpia quedarà exclòs de la convocatòria.  
4.4 La sol·licitud s'ha d'emplenar seguint les instruccions següents:  
4.4.1 Els aspirants amb discapacitats poden indicar-ho en el requadre 6 de la sol·licitud i demanar les adaptacions de mitjans i de temps que necessiten per a la realització dels exercicis en el requadre 7.  
4.5 Les errades de fet que pogueren col·legir-se de la sol·licitud, es poden esmenar en qualsevol moment, d'ofici o a petició de l'interessat.  
5. Admissió d'aspirants  
5.1 Quan acabe el termini de presentació d'instàncies, el rector de la Universitat d'Alacant farà una resolució en el termini màxim d'un mes, que es publicarà als taulers d'anuncis de la Universitat. En la resolució es farà pública la llista d'admesos i d'exclosos, com també el lloc i la data d'inici dels exercicis. En la relació dels aspirants exclosos s'indicaran les causes de l'exclusió. En tot cas, en la llista han de constar els cognoms, el nom i el número del document nacional d'identitat.  
5.2 Els aspirants exclosos tenen un termini de 10 dies naturals, a partir del següent al de la publicació de la resolució, per a poder subsanar el defecte que haja motivat l'exclusió.  
Contra la resolució es podrà interposar un recurs ordinari en el termini d'un mes, a partir del dia següent al de la seua publicació, davant el Rectorat de la Universitat, el qual resoldrà.   
Si no s'hi presenta el recurs, l'escrit d'esmena de defectes es considerarà un recurs de reposició si l'aspirant és exclòs definitivament dels exercicis.  
5.3 En tot cas, per a evitar errades i, si se'n produeixen, per a possibilitar-ne l'esmena en temps i forma, els aspirants han de comprovar de forma fefaent no solament que no figuren en la relació d'exclosos, sinó també que els seus noms consten en la llista d'admesos.  
6. Tribunals  
6.1 Els tribunals qualificadors d'aquestes proves es formaran d'acord amb les disposicions de l'article 7.5 del conveni col·lectiu.   
6.2 Si en els membres del tribunal concorren circumstàncies de les previstes en els articles 28 i 29 de la Llei 30/1992, de 26 de novembre, o si han preparat aspirants a proves selectives en els cinc anys anteriors a la publicació de la convocatòria, els membres del tribunal no hi podran intervenir i hauran de comunicar-ho al rector.  
El president pot sol·licitar dels membres del tribunal una declaració expressa on conste que no es troben sotmesos a les circumstàncies previstes en l'esmentat article 20.  
Els aspirants també podran recusar els membres del tribunal si incórreguen en els supòsits previstos en aquesta base.  
6.3 Amb anterioritat a l'inici de les proves selectives, si escau, es publicarà una resolució amb el nomenament de nous membres del tribunal en substitució dels qui perden la seua condició.  
6.4 El tribunal es constituirà, amb convocatòria prèvia del president, amb l'assistència almenys de la majoria absoluta dels seus membres, titulars o suplents. La sessió constitutiva s'ha de fer en un termini màxim de 30 dies a partir de la designació del tribunal i amb un mínim de dos dies abans de la realització del primer exercici.  
En aquesta sessió el tribunal ha de prendre les decisions que li corresponen perquè les proves selectives es desenvolupen correctament.  
6.5 A partir de la seua constitució, cal la presència de la majoria absoluta del tribunal entre titulars i suplents perquè les seues actuacions siguen vàlides.  
6.6 Dins de la fase d'oposició, el tribunal ha de resoldre tots els dubtes que sorgesquen en l'aplicació d'aquestes normes, com també què cal fer en els casos no previstos.  
6.7 El tribunal pot incorporar als seus treballs assessors especialistes per als exercicis de les proves que es consideren pertinents. Els assessors es limitaran a prestar la seua col·laboració en les seues especialitats tècniques. La designació dels assessors s'ha de comunicar al rector de la Universitat.  
6.8. El tribunal qualificador adoptarà les mesures necessàries en els casos que calga, de manera que els aspirants amb discapacitats disposen de condicions semblants per a la realització dels exercicis que la resta de participants. En aquest sentit, s'establiran, per a les persones amb discapacitats que ho sol·liciten en la forma prevista en la base 4.4.1, les adaptacions possibles en temps i mitjans per a la seua realització.  
6.9 De la mateixa manera, el tribunal qualificador de les proves ha d'adoptar les mesures oportunes per a garantir que els exercicis de la fase d'oposició es corregesquen sense que es conega la identitat dels aspirants.   
6.10 Als efectes de comunicació i d'altres incidències, el tribunal tindrà la seu en el Servei de Recursos Humans de la Universitat, campus de Sant Vicent, telèfon (96) 590 34 00, extensió 3041.  
6.11 El tribunal té la categoria cinquena de les assenyalades en el Decret 200/1985, del Consell de la Generalitat Valenciana, sobre indemnitzacions per servei, i en l'Ordre del 17 de febrer de 1986, que desenvolupa el decret esmentat.  
6.12 En cap cas el tribunal podrà proposar un nombre superior d'aspirants que el de places convocades. Qualsevol proposta d'aprovats que contravinga les bases establertes serà nul·la de ple dret.  
7. Calendari d'actuació i desenvolupament dels exercicis   
7.1 Els primers exercicis començaran abans del dia 1 de juny de 1995. Oportunament es comunicarà el lloc i l'hora en què tindran lloc, a través dels taulers d'anuncis de la Universitat.  
Quan acabe la correcció de l'últim dels exercicis que componen la primera fase d'oposició, es publicaran, junt amb la relació d'aspirants que hagueren superat aquesta fase, les qualificacions obtingudes per l'aplicació del barem.   
7.2 En qualsevol moment els aspirants podran ser requerits pels membres del tribunal perquè acrediten la seua personalitat.  
7.3 Els aspirants es convocaran per a cada exercici amb una crida única. Quedaran exclosos de les oposicions els qui no hi compareguen, tret dels casos de força major justificats degudament i presos en consideració pel tribunal.  
7.4 La publicació dels anuncis successius per a fer el segon i la resta d'exercicis la farà el tribunal en els locals on es faça el primer, com també en la seu del tribunal, i per qualsevol altre mitjà si es considera convenient per a facilitar la màxima difusió, amb almenys 48 hores d'antelació a l'assenyalada per a la iniciació d'aquests.  
Quan es tracte del mateix exercici el procediment serà semblant amb almenys 12 hores d'antelació.  
7.5 En qualsevol moment del procés selectiu, si el tribunal té coneixement que algun dels aspirants no té la totalitat dels requisits exigits per aquesta convocatòria, amb audiència prèvia de l'interessat, ha de proposar la seua exclusió al rector de la Universitat i comunicar-li també les inexactituds o falsedats formulades per l'aspirant als efectes precedents.  
Contra l'exclusió de l'aspirant es podrà interposar un recurs ordinari davant l'autoritat indicada en el paràgraf anterior.  
7.6 Els aspirants minusvàlids i/o discapacitats que en la sol·licitud hagen demanat alguna adaptació han d'anar a l'exercici en què es concreten proveïts del certificat acreditatiu de la minusvàlua i/o discapacitat corresponent, perquè la seua petició es puga fer efectiva.  
8. Llista d'aprovats  
8.1 Quan acaben les proves selectives, el tribunal farà pública la relació d'aspirants seleccionats per ordre de puntuació obtinguda. La llista es posarà en el lloc o els llocs on s'haja fet l'última fase, en la seu del tribunal i en aquells llocs que es consideren oportuns. En cas d'empat, aquest es resoldrà a favor dels aspirants que obtinguen millor puntuació en l'últim dels exercicis de la primera fase de l'oposició. Si continua l'empat es recorrerà a l'anterior.  
9. Presentació de documents i contractació   
9.1 En el termini de 10 dies naturals a partir del següent a la publicació de les llistes d'aspirants que hagen superat el procés selectiu, aquests han de presentar en el Registre General de la Universitat els documents següents:  
A) Fotocòpia del document nacional d'identitat.  
B) Fotocòpia del títol acadèmic exigit segons el grup a què pertanya la plaça o del certificat que acredite haver fet tots els estudis necessaris per a obtenir-lo.   
C) Declaració jurada o promesa de no haver estat separat amb un expedient disciplinari de cap administració pública ni de estar inhabilitat per a l'exercici de funcions públiques.   
D) Els aspirants que hagen fet valer la seua condició de persones amb discapacitats, han de presentar el certificat dels òrgans competents del Ministeri de Treball i Seguretat Social que acredite aquesta condició, i també han de presentar un certificat dels organismes esmentats o de l'administració sanitària que acredite la compatibilitat amb l'exercici de les tasques i les funcions corresponents.  
9.2 Els qui no presenten la documentació dins del termini fixat, tret de casos de força major, o si se'n dedueix la manca dels requisits, no podran susbscriure el contracte corresponent, i les seues actuacions quedaran anul·lades, sense perjudici de la responsabilitat en què hagueren incorregut per falsetat.  
9.3 La fixació de l'horari, de la destinació i de la resta de condicions específiques dels llocs de treball que componen l'oferta, es determinaran en virtut del concurs previst en l'article 7.1. del conveni col·lectiu.  
9.4 Els qui superen les proves han d'acreditar el seu coneixement del valencià o s'han de comprometre a fer els cursos de perfeccionament oportuns.   
10. Normes finals  
10.1 Amb la publicació del calendari de proves fixat es farà pública la composició dels tribunals, alhora que, si l'autoritat convocant ho considera necessari, s'ampliarà el contingut de l'annex II.  
10.2 Aquesta convocatòria i tots els actes administratius que se'n deriven, com també l'actuació dels tribunals, es poden impugnar en els casos i en la forma establerta en la Llei 30/1992, de 26 de novembre.   
L'administració també podrà revisar les resolucions dels tribunals, segons preveu la norma esmentada.  
Alacant, 23 de març de 1995.- El rector: Andrés PedreÑo MuÑoz.  
ANNEX I  
Lloc i classificació Nombre de places   
Ordenança......................E09A/B.................. 25   
ANNEX II  
Places d'ordenança  
- Característiques de les places:  
Atenció del telèfon; funcions de vigilància; atenció i cura de les aules i preparació del material necessari; atenció i cura dels locals interiors durant hores de servei; obrir i tancar portes; fer encàrrecs i comandes; distribució, recollida i franqueig de correspondència, com també altres funcions de la naturalesa del lloc.  
- Sistema de selecció.  
Estarà compost per:  
a) Concurs. Segons s'exposa detalladament en la convocatòria.  
b) Oposició. Formada per dues fases:  
- La primera amb els exercicis següents, de caràcter eliminatori:  
\* Qüestionari de preguntes amb respostes alternatives sobre estructura orgànica de la Universitat d'Alacant i els seus òrgans de govern, Conveni Col·lectiu del Personal Laboral i drets fonamentals i llibertats públiques (capítols I i II del títol I de la Constitució Espanyola).  
Puntuat de 0 a 10 punts, cal obtenir-hi 5 punts com a mínim per a superar-lo.  
\* Qüestionari de preguntes amb respostes alternatives sobre ortografia, comprensió i fluïdesa verbal, càlcul numèric i cultural general.  
Puntuat de 0 a 10 punts, cal obtenir-hi 5 punts com a mínim per a superar-lo.  
Segona fase: els aspirants que superen la fase anterior, han de fer un exercici on es constaten les seues aptituds i habilitats respecte al lloc de treball.   
Puntuada aquesta fase de 0 a 10 punts, cal obtenir-hi almenys 5 punts per a superar-la.